OGC ปิดซ่อมบำรุงเตาหลอม B-C ผลิตแก้วคริสตัลลีน-โซดาไลม์ชั่วคราว ยันไม่กระทบออเดอร์ลูกค้า
OGC ปิดซ่อมบำรุงเตาหลอม B-C ผลิตแก้วคริสตัลลีน-โซดาไลม์ชั่วคราว ยันไม่กระทบออเดอร์ลูกค้า
13 ก.ค. 2563

บริษัท โอเชียนกลาส จำกัด (มหาชน) หรือ OGC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ดำเนินการหยุดสายการผลิตชั่วคราวสำหรับเตาหลอมแก้วคริสตัลลีน (เตาหลอม C) และเตาหลอมแก้วโซดาไลม์ (เตาหลอม B) เพื่อซ่อมบำรุงตามแผนงานและบริหารจัดการสินค้าคงเหลือให้สมดุลกับการขาย โดยการหยุดสายการผลิตชั่วคราวได้เริ่มดำเนินการตั้งแต่เดือนเม.ย.63 จนถึงไตรมาส 1/64 ทั้งนี้ บริษัทอาจพิจารณาเปิดเตาหลอมก่อนกำหนดหากสถานการณ์ในตลาดมีการเปลี่ยนแปลง
อนึ่ง การหยุดสายการผลิตดังกล่าว ไม่ส่งผลกระทบต่อการส่งมอบผลิตภัณฑ์ตามความต้องการของลูกค้าแต่อย่างใด โดยสายการผลิตเตาหลอมแก้วโซดาไลม์ (เตาหลอม A) รวมถึงส่วนงานอื่นในโรงงานผลิต และสำนักงานใหญ่ยังคงปฏิบัติหน้าที่ตามปกติ